Støren stasjon

Støren stasjon er en jernbanestasjon som ligger ved tettstedet Støren i Midtre Gauldal kommune. Stasjonen ligger ved splittelsen mellom Dovrebanen og Rørosbanen, hvor førstnevnte går i sørgående retning via Gudbrandsdalen til Østlandet, mens den sistnevnte fører banen gjennom Østerdalen til Østlandet. Nordover går begge banene i samme elektrifiserte spor til Trondheim S, som ligger rundt 52 kilometer lenger nord. 

Stasjonen ligger 66 meter over havet mens avstanden til Oslo S er 501,20 km. Avstanden til Oslo S over Røros er på 510,37 km. Støren blir betjent av regionale tog på Rørosbanen og ekspresstog på Dovrebanen av SJ Norge.

 Stasjonens historie 
Stasjonen ble åpnet i 1864 da strekningen Trondhjem–Størenbanen stod ferdig og stasjonsbygningen var tegnet av Georg Andreas Bull. Støren ble tilknyttet Rørosbanen sørfra i 1877 og mot Dovrebanen i 1921. På samme tid ble også sporbredden konvertert fra smalspor til normalspor.

Stasjonsbygningen brant ned i forbindelse med krigshandlingene våren 1940, og ny stasjonsbygning ble reist allerede i 1941 i funkisstil. I 1952 fikk bygningen påbygget en full etasje samt et tilbygg mot sør, mens den i 1954 fikk et nytt påbygg på 6,5 meter, også det vendt mot sør.

 Litteratur 




 Eksterne lenker 

Kategori:Jernbanestasjoner på Dovrebanen
Kategori:Jernbanestasjoner på Rørosbanen
Kategori:Jernbanestasjoner i Trøndelag
Kategori:Jernbanebyggverk i Midtre Gauldal
Kategori:Jernbanestasjoner åpnet i 1864
Kategori:1864 i Norge